Správa k cestovnému príkazu Vladimíra Gábriša - Oravské Veselé - Pilsko v dňoch 14.10.-16.10.2016

Lesníckym chodníkom Jozefa Dekréta Matejovie

V piatok 14.10.2016 som sa presunul z Bratislavy do Oravského Veselého a ubytoval v CHate "Pilsko", ktorá je momentálne v rekonštrukcii. Jej poloha je na konci veľmi dlhej dediny, odtiaľ aj vedie zelená značka na vrch Pilsko.

 V sobotu ráno som s kolegom vyrazil na túru, podľa značky cca. 3hod na vrchol. Cesta bola pomerne náročná kvôli rozmočenej pôde, v hornej časti už bola veľká vrstva snehu , ktorý sa roztápal. Mali ste pocit , že idete po potoku. Na vrchu fúkal silný severák, ale tam sme sa už vítali s prichádzajúcimi účastníkmi výstupu, ktorí prišli po nás na vrchol. Urobilo sa veľa fotografických záberov , dolu nás viedli miestni lesáci krásnou divokou krajinou na poľovnícku chatu Vajdovka, kde bol pripravený výborný guláš a občerstvenie. Tam som aj predniesol príhovor prítomným účastníkom za Klub Slovenských Turistov a odovzdal reklamné materiály zástupcom organizátorov. Na podujatí sa zúčastnilo aj veľa mladých turistov - členov TOM, ktorí urobili pekný turistický výkon. Obec Mútne , Oravské Veselé a Lesy Slovenskej republiky v spolupráci so Sekciou pešej turistiky KST, pripravili pre zúčastnených veľmi pekné podujatie .Na pamiatku dostal každý pamätný list a reklamný materiál od Lesov Slovenskej republiky. Na záver boli účastníci pozvaní na ďalší ročník , ktorý bude v Bošáci -" Haluzická Tiesňava", organizátor za KST je RR Trenčín.

 V nedeľu som sa opäť presunul do Bratislavy.

Oravské Veselé 16.10.2016 Zapísal : Vladimír Gábriš, delegát VV KST